Ezeknek a kérdőíveknek nem célja, hogy minél több „jó választ” adjál. Itt nincsenek elvárások, nem kell megfelelni senkinek. Nincsenek se jó, se rossz válaszok. Ezek a kérdőívek tükrök, amikbe belenézhetsz, és amikben magadat látod. Ez az egész rólad szól. A kérdőívek célja, hogy segítsenek a lelki fejlődésben az önismereten keresztül. Ahogy a tükörkép egy pillanatnyi állapotot mutat, úgy az önismereti kérdőívek is a jelenlegi helyzetet mutatják. Ez változhat, és a változtatás a te kezedben van. Senki nem tud megváltozni helyetted. A te döntésed, a te felelősséged.